El govern municipal rendeix comptes de la seua gestió davant la ciutadania elianera
25 de febrer de 2022

L'Eliana va celebrar ahir una nova Jornada de Rendició de Comptes, on l'equip de govern local va presentar les principals actuacions realitzades en el municipi en el període 2019/2021, així com els projectes iniciats a partir d'aquest mateix any. L'objectiu d'aquesta convocatòria és facilitar l'accés a la informació pública de tota la ciutadania, complint amb els principis de transparència i bon govern en l'acció política.

A més de la trobada amb la ciutadania, aquesta iniciativa s'ha complementat amb la publicació d'una guia editada per la Regidoria de Transparència i Govern Obert que resumeix un total de 100 accions realitzades per les diverses àrees de l'Ajuntament i que suposen un percentatge del 62% dels compromisos executats, un 18% d'actuacions en procés i la resta -fins al 19%- s'assumirà en el temps de mandat restant. Aquest document, que conté totes les dades i la informació accessible, es pot consultar ja a través del web municipal.

D'aquesta manera, el centenar de veïns i veïnes presents en l'acte van poder fiscalitzar el treball dels seus representants públics a més de plantejar preguntes i qüestions d'interés sobre qualsevol punt de la gestió realitzada. La jornada es va retransmetre en directe, a més, a través del canal de YouTube de l'Ajuntament. No obstant això, en qualsevol moment la ciutadania pot dirigir les seues peticions o consultes sobre aquesta guia o sobre qualsevol altra actuació present o futura als correus electrònics alcaldia@leliana.es o participacio@leliana.es.

Aquestes accions, se sumen a l'elaboració del Pla d'Integritat Pública en el qual està treballant el Consistori i al protocol de col·laboració amb l'Agència Valenciana Anti-frau, aprovat pel Ple el mes de gener passat. A més, l'Eliana compta amb un Codi Ètic de Bon Govern, signat per tota la corporació municipal. Tot això, amb l'objectiu d'afermar a l'Ajuntament com una de les institucions més sòlides del municipalisme espanyol en l'àmbit de bon govern.

Torrent ha recordat que l'Eliana és un dels primers municipis de la Comunitat Valenciana a impulsar aqueix tipus d'actes, en el qual l'acció dels responsables públics se sotmet a escrutini com a mostra del seu compromís amb la transparència,

la qual cosa ajuda a forjar una l'Eliana més moderna i forta, afavorint el seu creixement econòmic i desenvolupament social".